
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 602 


26 Ιουλίου 2001 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Καθορισμός χώρου για την κατασκευή υπόγειου χώρου 
στάθμευσης αυτοκινήτων και των απαιτουμένων για 
την εξυπηρέτηση αυτού υπέργειων εγκαταστάσεων 


εντός του ρυμοτομικού σχεδίου Αθηνών. 1 

Τροποποίηση του εγκεκριμένου ρυμοτομικού σχεδίου 
του δήμου Πεύκης (Ν. Αττικής) και καθορισμός 
χρήσεων όρων και περιορισμών δόμησης. 2 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου του δήμου 


Πατρέων (Ν. Αχα'ίας) και καθορισμός ειδικών όρων 
και περιορισμών δόμησης αυτού. 3 


ΔΙΑΤΑΓΜΑΤΑ 

- (ΐ) 

Καθορισμός χώρου για την κατασκευή υπόγειου χώρου 
στάθμευσης αυτοκινήτων και των απαιτουμένων για 
την εξυπηρέτηση αυτού υπέργειων εγκαταστάσεων 
εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τιςδιατάξειςτωνπαρ. 1 και2του άρθρου 324του από 
14.7.1999 Π.Δ/τος "Κώδικας Βασικής Πολεοδομικής Νο¬ 
μοθεσίας" (Δ' 580). 

2. Τις διατάξεις του άρθρου 29Α του Ν. 1558/1985 "Κυβέρ¬ 
νηση και Κυβερνητικά Όργανα" (Α' 137), που προστέθηκε με 
το άρθρο 27 του Ν. 2081/1992 (Α' 154) και αντικαταστάθηκε 
μετηνπαρ. 2ατου άρθρου 1 του Ν. 2469/1997 (Α'38). 

3. Τις διατάξεις των άρθρων 3 και 5 του Ν. 1650/1986 
"Για την προστασία του περιβάλλοντος" (Α' 160). 

4. Την Οικ. 25502/13.6.2000 απόφαση της Νομάρχου Αθη¬ 
νών «Έγκριση μελέτης Περιβαλλοντικών Επιπτώσεων και 
Περιβαλλοντικών όρων του υπόγειου σταθμού αυτοκινή¬ 
των στο προαύλιο του Νοσοκομείου Παίδων "Αγία Σοφία"». 

5. Το ΕΥΔΕΚ/Οικ/405/26.7.2000 έγγραφο της Διεύθυνσης 
ΕΥΔΕΚ της Γενικής Γραμματείας Δημοσίων Έργων και το 


γεγονός ότι παρήλθε άπρακτη η προθεσμία του άρθρου 38 
παρ. 3 του Π.Δ/τος 410/1995 «Κωδικοποίηση σε ενιαίο κεί¬ 
μενο νόμου με τίτλο "Δημοτικός και Κοινοτικός Κώδικας" 
των ισχυουσώνδιατάξεωντου δημοτικού και κοινοτικού κώ¬ 
δικα, όπως τροποποιήθηκαν και συμπληρώθηκαν» (Α' 231). 

6. Την 210/2000 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτού του 
δ/τος δεν προκαλείται δαπάνη σε βάρος του κρατικού προ¬ 
ϋπολογισμού και του προϋπολογισμού του οικείου Ο.Τ.Α. 

8. Την 77/2001 γνωμοδότηση του Συμβουλίου της Επι¬ 
κράτειας με πρόταση των Υπουργών Υγείας και Πρόνοιας 
και Περιβάλλοντος Χωροταξίας και Δημοσίων Έργων, 
αποφασίζουμε: 

Άρθρο 1 

Εγκρίνεται ο καθορισμός υπόγειου χώρου στάθμευσης 
αυτοκινήτων κάτω από τον προαύλιο χώρο του Νοσοκο¬ 
μείου Παίδων "Αγία Σοφία" του ρυμοτομικού σχεδίου του 
δήμου Αθηναίων, με τις απαιτούμενες για την εξυπηρέτη¬ 
ση αυτού υπέργειες εγκαταστάσεις, όπως ο χώρος φαί¬ 
νεται με μαύρη εστιγμένη σκιαγράφηση στο σχετικό πρω¬ 
τότυπο διάγραμμα σε κλίμακα 1:500, που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 11040/2001 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα, 
με είσοδο και έξοδο του σταθμού επί της οδού Παπαδια- 
μαντοπούλου. 

Άρθρο 2 

Οι εκσκαπτικές εργασίες γίνονται υπό την εποπτεία 
υπαλλήλων της αρχαιολογικής υπηρεσίας. 

Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγατος. 

Αθήνα, 9 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΥΓΕΙΑΣ ΚΑΙ ΠΡΟΝΟΙΑΣ 

ΚΩΣΤΑΣ ΛΑΛΙΩΤΗΣ Α. ΠΑΠΑΔΟΠΟΥΛΟΣ 

( 2 ) 

Τροποποίηση του εγκεκριμένου ρυμοτομικού σχεδίου 
του δήμου Πεύκης (Ν. Αττικής) και καθορισμός χρή¬ 
σεων όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 6), 154 και 160 
(παρ. 1, 2) του από 14.7.1999 π.δ/τος "Κώδικας Βασικής 
Πολεοδομικής Νομοθεσίας" (Δ'580). 

2. Τις διατάξεις του άρθρου 99 (παρ. 3) του Ν. 1892/1990 
"Για τον εκσυγχρονισμό και την ανάπτυξη και άλλες διατά¬ 
ξεις" (ΑΊ01), όπως αντικαταστάθηκε με την παρ. 2 του άρ¬ 
θρου 7του Ν. 2052/1992 "Μέτρα για την ανπμετώπιση του 
νέφους και πολεοδομικές ρυθμίσεις (Α' 94). 

3. Τις διατάξεις των παρ. 4.1 .α, 4.1 ,γ, 4.2.β της περίπτω¬ 
σης Α του άρθρου 29 του Ν. 2831/2000 «Τροποποίηση 
των διατάξεων του Ν. 1577/1985 "Γενικός Οικοδομικός 
Κανονισμός" και άλλες πολεοδομικές διατάξεις» (Α' 140). 

4. Την αριθμ. 62959/3144/7.5.1993 απόφαση του 
Υφυπουργού Περιβάλλοντος, Χωροταξίας και Δημοσίων 
Έργων "Έγκριση γενικού πολεοδομικού σχεδίου (Γ.Π.Σ.) 
του δήμου Πεύκης και τμήματα του δήμου Ηρακλείου (Ν. 
Αττικής)" (Δ'586). 

5. Τις διατάξεις του άρθρου 29Α του Ν. 1558/1985 "Κυ¬ 
βέρνηση και Κυβερνητικά Όργανα" (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

6. Τις διατάξεις του άρθρου 17 του Συντάγματος. 

7. Την 3984/1999 απόφαση του Συμβουλίου της Επι¬ 
κράτειας. 

8. Τις διατάξεις του άρθρου 50 του Π.Δ/τος "Κωδικοποί¬ 
ηση διατάξεων νόμου για το Συμβούλιο της Επικράτειας" 
(Α' 8). 

9. Τις 108/1997, 147/1997 και 152/2000 γνωμοδοτήσεις 
του δημοτικού συμβουλίου Πεύκης. 

10. Την 218/2000 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

11. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

12. Την 32/2001 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 


κού σχεδίου του δήμου Πεύκης (Ν. Αττικής) και ειδικότε¬ 
ρα στο Ο.Τ. 484 με τη μετατροπή του τμήματος αυτού με 
στοιχεία Ε Ζ Η Θ Ε σε οικοδομήσιμο χώρο, τον καθορισμό 
του υπόλοιπου τμήματος με στοιχεία Α Β Γ Δ Α ως κοινό¬ 
χρηστου χώρου, τη δημιουργία νέου οικοδομικού τετρα¬ 
γώνου και την έγκριση πεζοδρόμου, όπως οι ρυθμίσεις 
αυτές φαίνονται στο σχετικό πρωτότυπο διάγραμμα σε 
κλίμακα 1:500, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την αριθμ. 
13683/2001 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

Στο κατά τα παραπάνω δημιουργούμενο οικοδομικό τε¬ 
τράγωνο καθορίζεται η χρήση πολεοδομικού κέντρου, 
όπως αυτή προσδιορίζεται από το άρθρο 4 του από 
23.2.1987 Π.Δ/τος "Κατηγορίες και περιεχόμενο χρήσεων 
γης" (Δ' 166). 

Άρθρο 3 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας το σχέδιο τροποποι¬ 
είται σύμφωνα με το άρθρο 1, επιβάλλεται προκήπιο πλά¬ 
τους πέντε (5) μέτρων, όπως φαίνεται στο διάγραμμα του 
άρθρου 1. 

Αρθρο 4 

Στο σύμφωνα με το άρθρο 1 του παρόντος δημιουρ- 
γούμενο οικοδομικό τετράγωνο καθορίζονται όροι και πε¬ 
ριορισμοί δόμησης ως εξής: 

- Ελάχιστο εμβαδόν: εξακόσια (600) τ. μέτρα. 

- Ελάχιστο πρόσωπο: δεκαοκτώ (18) μέτρα. 

- Μέγιστο ποσοστό κάλυψης: σαράντα τοις εκατό (40%). 

- Συντελεστής δόμησης: οκτώ δέκατα (0,8) 

- Μέγιστο επιτρεπόμενο ύψος: δεκατρία (13) μέτρα. 

Άρθρο 5 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 2 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙ Σ 

Αριθ. 17516/4040 (3) 

Χαρακτηρισμός ως διατηρητέου του κτιρίου που βρίσκε¬ 
ται εντός του ρυμοτομικού σχεδίου του δήμου Πα- 
τρέων (Ν. Αχαΐας) και καθορισμός ειδικών όρων και 
περιορισμών δόμησης αυτού. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του από 14- 
7-1999 Π.Δ/τος "Κώδικας Βασικής Πολεοδομικής Νομο¬ 
θεσίας" (Δ' 580), όπως η παρ. 2 του άρθρου 110 αντικατα- 
στάθηκε με το άρθρο 3 του Ν.2831/2000 «Τροποποίηση 
των διατάξεων του Ν. 1577/1985 "Γενικός Οικοδομικός 
Κανονισμός" και άλλες πολεοδομικές διατάξεις» (Α' 140). 

2. Τις διατάξεις του άρθρου 29Α του Ν. 1558/1985 "Κυ¬ 
βέρνηση και Κυβερνητικά Όργανα" (ΑΊ37), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

3. Την υπ’ αρ. 103326/1281/5.12.96 απόφαση του Υπουρ¬ 
γού και Υφυπουργού Περιβάλλοντος, Χωροταξίας και 
Δημοσίων Έργων "Μεταβίβαση αρμοδιοτήτων του Υπουρ¬ 
γού και του Υφυπουργού Περιβάλλοντος Χωροταξίας και 
Δημοσίων Έργων στο Γενικό Γραμματέα και στους Προϊ¬ 
σταμένους των Γενικών Διευθύνσεων, Δ/νσεων και Τμημά¬ 
των του Υπουργείου Περιβάλλοντος, Χωροταξίας και 
Δημοσίων Έργων πλην Γενικής Γραμματείας Δημοσίων 
Έργων" (ΦΕΚ1126/Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 "Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων ΈργωΥ 1 (Α' 9). 

5. Την από 12.9.2000 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το 23296/8172/00 έγγραφο της Δ/νσης Πολεοδομι- 
κού Σχεδιασμού προς το δήμο Πατρέων και το γεγονός 
ότι παρήλθε άπρακτη η προθεσμία του άρθρου 38 του 
Π.Δ/τος 410/1995 «Κωδικοποίηση σε ενιαίο κείμενο νόμο 
με τίτλο "Δημοτικός και Κοινοτικός Κώδικας" των ισχυου- 
σών διατάξεων του δημοτικού και κοινοτικού κώδικα, 
όπως τροποποιήθηκαν και συμπληρώθηκαν» (Α' 231). 

7. Το γεγονός ότι από τις κανονισπκές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκε¬ 


ται εντός του ρυμοτομικού σχεδίου του δήμου Πατρέων 
(Ν. Αχαΐας) επί των οδών Φιλοποίμενος και Κορίνθου φε- 
ρόμενο ως ιδιοκτησία Ιωάννη Καρούσου όπως φαίνεται 
με μαύρη διαγράμμιση στο σχετικό πρωτότυπο διάγραμ¬ 
μα σε κλίμακα 1:2000 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 
αρ. 17516 /2001 πράξη του και που αντίτυπό του σε φω¬ 
τοσμίκρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικά κτίριο και οι 
εναρμονιζόμενες με αυτό μεταγενέστερες προσθήκες, 
όχι όμως και τα κάθε είδους υπάρχοντα προσκτίσματα, 
που αλλοιώνουν την μορφή του. Ο καθορισμός των προ- 
σκτισμάτων και οι επεμβάσεις που πρέπει να γίνουν σε αυ¬ 
τά πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών, ή διακοσμητικών στοιχείων του 
πλην των προσκτισμάτων ή των στοιχείων του κτιρίου για 
τα οποία η ΕΠΑΕ έχει γνωμοδοτήσει για την αφαίρεσή 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση και γενικά κάθε επέμβαση για λόγους λειτουργικούς 
και στατικούς στο διατηρητέο κτίριο, εφόσον δεν αλλοιώ¬ 
νεται ο γενικός αρχιτεκτονικός χαρακτήρας του κτιρίου 
και οι βασικές αρχές του κτιρίου. 

5. Αίτηση για προσθήκη στο διατηρητέο κτίριο απο- 
στέλλεται από τη Πολεοδομική Υπηρεσία, στην αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων Έργων με γνωμοδότηση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ) για ει¬ 
δική ρύθμιση σύμφωνα με τις διατάξεις του άρθρου 3 
παρ. 2 του Ν. 2831/00 (ΦΕΚ 140Α/13.6.2000) περί ΓΟΚ 
εφόσον δεν παραβλάπτεται το διατηρητέο κτίριο και ο 
χώρος που το περιβάλλει. 

6. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο διατηρητέο κτίριο, πλην των 
αναγκαίων επιγραφών, περιορισμένων διαστάσεων που 
υποδηλώνουν την χρήση του. 

7. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου καθώς και για τη τοποθέτη¬ 
ση επιγραφών, απαιτείται η έγκριση της Επιτροπής Πολε- 
οδομικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Ιουλίου 2001 

Με εντολή Υπουργού 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

